open-index/open-wikipedia-markdown huggingface dataset:
লুই মারাণ্ডি

**লুই মারাণ্ডি** ঝাড়খণ্ডের একজন ভারতীয় রাজনীতিবিদ। তিনি বর্তমানে ঝাড়খণ্ড মুক্তি মোর্চার প্রতিনিধিত্বকারী হিসেবে জামা আসন থেকে ঝাড়খণ্ড বিধানসভার সদস্য হিসেবে দায়িত্ব পালন করছেন।

তিনি ২০২৪ সালের ২১শে অক্টোবর তারিখে ভারতীয় জনতা পার্টি থেকে পদত্যাগ করে ঝাড়খণ্ড মুক্তি মোর্চায় (জেএমএম) যোগদান করেন। তিনি ঝাড়খণ্ড সরকারের একজন ক্যাবিনেট মন্ত্রী ছিলেন। তাঁর দায়িত্বে বেশ কিছু কল্যাণমূলক দপ্তর ছিল, সেগুলি হলো সংখ্যালঘু কল্যাণ, সমাজকল্যাণ এবং নারী ও শিশু উন্নয়ন।

তিনি ঝাড়খণ্ডের ভারতীয় জনতা পার্টির জন্য বিভিন্ন গুরুত্বপূর্ণ ভূমিকা পালন করেছিলেন। এর আগে ঝাড়খণ্ড ভারতীয় জনতা পার্টির মহিলা শাখার সভাপতি হিসেবে তিনি ঝাড়খণ্ড মহিলা কমিশনের সদস্যও ছিলেন।

তিনি ঝাড়খণ্ডের বিভিন্ন কলেজে সাঁওতাল সম্বন্ধিত বিষয় নিয়ে বক্তৃতা দিয়েছেন। ২০০৯ সালে ঝাড়খণ্ডের বিধানসভা নির্বাচনে তিনি দুমকা বিধানসভা থেকে ভারতীয় জনতা পার্টির প্রার্থী ছিলেন। তিনি ঝাড়খণ্ডের মুখ্যমন্ত্রী এবং ঝাড়খণ্ড মুক্তি মোর্চা নেতা শিবু সোরেনের ছেলে হেমন্ত সোরেনের কাছে প্রায় ৩০০০ ভোটে পরাজিত হন।

২০১২ সালে রাজনাথ সিংয়ের দলে বিজেপির জাতীয় সম্পাদক হিসেবে তাঁর সবচেয়ে বড় ভূমিকা ছিল। ২০১৪ সালের জুনের সংসদীয় নির্বাচনে, তিনি ঝাড়খণ্ডের ১৪টি আসনের মধ্যে ১২টি আসন জয়ে গুরুত্বপূর্ণ ভূমিকা পালন করেছিলেন, যদিও বিজেপির অভ্যন্তরীণ রাজনীতির কারণে তিনি সেই নির্বাচনে দুমকা আসন থেকে তাঁর টিকিট পাননি।

২০১৪ সালের ঝাড়খণ্ড বিধানসভা নির্বাচনে, তিনি ঝাড়খণ্ডের মুখ্যমন্ত্রী এবং ঝাড়খণ্ড মুক্তি মোর্চার সুপ্রিমো শিবু সোরেনের ছেলে হেমন্ত সোরেনকে ৫,২৬২ ভোটে পরাজিত করেন এবং ঝাড়খণ্ড রাজনীতির একজন শক্তিশালী নেতা হয়ে ওঠেন। ২০২৪ সালের ২১শে অক্টোবর তিনি ভারতীয় জনতা পার্টি থেকে পদত্যাগ করে ঝাড়খণ্ড মুক্তি মোর্চায় যোগদান করেন। এখন তিনি জেএমএম নেতৃত্বাধীন ঝাড়খণ্ড সরকারের একজন পরিষদীয় মন্ত্রী। তিনি ঝাড়খণ্ড সরকারে সাঁওতাল পরগনার প্রতিনিধিত্ব করেন।

## তথ্যসূত্র

বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ
বিষয়শ্রেণী:১৯৬৫-এ জন্ম
বিষয়শ্রেণী:ঝাড়খণ্ডের রাজ্য মন্ত্রিপরিষদের মন্ত্রী
বিষয়শ্রেণী:ঝাড়খণ্ডের রাজনীতিতে নারী
বিষয়শ্রেণী:রাঁচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঝাড়খণ্ড বিধানসভার সদস্য ২০১৪-২০১৯
বিষয়শ্রেণী:জীবিত ব্যক্তি
সেরো বায়ো

**সেরো বায়ো** হলো আন্দিজ পর্বতমালাই অবস্থিত একটি পাহাড় ও এখানে আছে সক্রিয় আগ্নেয়গিরি। এটি আর্জেন্টিনার নিউকুয়েন প্রদেশ-এর ভিলা লা অ্যাঙ্গোস্তুরা শহর থেকে ৯ কিমি দূরে অবস্থিত। এলাকাটি অসংখ্য হ্রদবেষ্টিত এবং ভালদিভিয়ান নাতিশীতোষ্ণ রেইন ফরেস্ট-এর অন্তর্গত।

এই পাহাড়টিতে একটি স্কি রিসোর্ট বা এলাকা রয়েছে যেখানে ২৫টি রান এবং ১৬টি লিফট সুবিধা আছে। ২০০৭ সালে, এই পাহাড়ে দ্বিতীয় দক্ষিণ আমেরিকান স্কি মাউন্টেনিয়ারিং চ্যাম্পিয়নশিপ অনুষ্ঠিত হয়েছিল।

## তথ্যসূত্র

বিষয়শ্রেণী:নিউকুয়েন প্রদেশের ভূ-প্রকৃতি
বিষয়শ্রেণী:আর্জেন্টিনার পর্বতমালা
বিষয়শ্রেণী:আর্জেন্টিনার স্কি এলাকা ও রিসোর্ট
সংঘমিত্রা মৌর্য

**সংঘমিত্রা মৌর্য** (জন্ম ৩ জানুয়ারি ১৯৮৫) একজন ভারতীয় রাজনীতিবিদ, বিজেপির বর্ষীয়ান নেত্রী এবং ১৭তম লোকসভার সদস্য। তিনি ২০১৯ সালের ভারতীয় সাধারণ নির্বাচনে ভারতীয় জনতা পার্টির সদস্য হিসেবে উত্তর প্রদেশের বদায়ূঁ থেকে ভারতীয় সংসদের নিম্নকক্ষ লোকসভায় নির্বাচিত হয়েছিলেন, তিনি সমাজবাদী পার্টির বরিষ্ঠ নেতা ধর্মেন্দ্র যাদবকে পরাজিত করেছিলেন। তিনি এর আগে ২০১৪ সালে বহুজন সমাজ পার্টির সদস্য হিসেবে মৈনপুরীতে প্রতিদ্বন্দ্বিতা করেছিলেন কিন্তু মুলায়ম সিং যাদবের কাছে হেরে গিয়েছিলেন।

বিজেপি দল ২০২৪ সালের ভারতীয় সাধারণ নির্বাচনের জন্য সংঘমিত্রা মৌর্যকে টিকিট দেয়নি কারণ তাঁর বাবার দলের সাথে বিরোধ ছিল। দল দুর্বিজয় সিং শাক্যকে নির্বাচিত করেছে যিনি বদায়ূঁ ব্রজ অঞ্চলের বর্তমান সভাপতি।

## ব্যক্তিগত জীবন
সংঘমিত্রা ১৯৮৫ সালের ৩রা জানুয়ারি উত্তর প্রদেশের এলাহাবাদ শহরে রাজনীতিবিদ স্বামী প্রসাদ মৌর্য এবং শিবা মৌর্যের ঘরে জন্মগ্রহণ করেন। তিনি বৌদ্ধ ধর্ম অনুশীলন করেন। তাঁর পরিবার হিন্দু ধর্ম থেকে পরিবর্তিত হয়ে বৌদ্ধ ধর্ম গ্রহণ করেছিল। তিনি ২০১০ সালে লখনউয়ের ইআরএ'স লখনউ মেডিকেল কলেজ থেকে এমবিবিএস ডিগ্রি অর্জন করেন, সেই সময় সেটি ডঃ রাম মনোহর লোহিয়া আওধ বিশ্ববিদ্যালয়ের অধিভুক্ত ছিল। তাঁর স্বামী, ডঃ নভল কিশোর শাক্য একজন ক্যান্সার সার্জন এবং লক্ষ্য ক্যান্সার হাসপাতালের মালিক, তিনি ২০১৮ সালে সমাজবাদী পার্টিতে যোগদান করেছেন। তাঁদের একটি ছেলে আছে। অপরিবর্তনীয় মতপার্থক্যের কারণে, সংঘমিত্রা ২০১৭ সালের ২১শে ডিসেম্বর তারিখে লখনউতে বিবাহবিচ্ছেদের আবেদন করেন এবং ২০২১ সালের ১৯শে জানুয়ারি তারিখে তাঁর বিবাহবিচ্ছেদের আবেদন মঞ্জুর করা হয়।

## আরও দেখুন

* সংঘ প্রিয়া গৌতম

## তথ্যসূত্র

## বহিঃসংযোগ

* লোকসভার ওয়েবসাইটে অফিসিয়াল জীবনীমূলক স্কেচ

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:হিন্দু থেকে বৌদ্ধধর্মে ধর্মান্তরিত
বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
বিষয়শ্রেণী:এলাহাবাদের রাজনীতিবিদ
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:সপ্তদশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
সমারসেটের পাহাড়ের তালিকা

এটি **সমারসেটের পাহাড়ের তালিকা**। এই পাহাড়গুলির মধ্যে অনেকগুলি গুরুত্বপূর্ণ ঐতিহাসিক, প্রত্নতাত্ত্বিক এবং প্রকৃতি সংরক্ষণের স্থান, পাশাপাশি দক্ষিণ ইংল্যান্ডের সমারসেট কাউন্টির জনপ্রিয় হাইকিং এবং পর্যটন গন্তব্য।

## রঙের নির্দেশিকা

পাহাড়ের শ্রেণিবিভাগ বা "তালিকাভুক্তির" উপর ভিত্তি করে সারণিটিতে রঙের নির্দেশিকা ব্যবহার করা হয়েছে। সমারসেটে যে ধরনের পাহাড় দেখা যায় সেগুলো হলো মেরিলিন, হাম্প এবং টাম্প, যা মূলত ভৌগোলিক স্বাতন্ত্র্যের উপর ভিত্তি করে তালিকাভুক্ত করা হয়েছে।

"স্বাতন্ত্র্য" একটি চূড়ার বিষয়গত গুরুত্বের সাথে দৃঢ়ভাবে সম্পর্কিত। কম স্বাতন্ত্র্যযুক্ত চূড়াগুলি হয় কোনো উচ্চতর চূড়ার অধীনস্থ শীর্ষ বা তুলনামূলকভাবে গুরুত্বহীন স্বাধীন চূড়া। উচ্চ স্বাতন্ত্র্যযুক্ত চূড়াগুলি আশেপাশের সর্বোচ্চ বিন্দু হওয়ার প্রবণতা দেখায় এবং সেখান থেকে অসাধারণ প্রাকৃতিক দৃশ্য দেখা যাওয়ার সম্ভাবনা থাকে। মেরিলিন হলো এমন একটি পাহাড় যার স্বাতন্ত্র্য কমপক্ষে ১৫০ মিটার বা প্রায় ৫০০ ফুট। "হাম্প" ("HuMP" বা "**Hu**ndred **M**etre **P**rominence" থেকে আগত সংক্ষিপ্ত রূপ) হলো এমন একটি পাহাড় যার স্বাতন্ত্র্য কমপক্ষে ১০০ মিটার কিন্তু ১৫০ মিটারের কম। এই সারণিতে মেরিলিনগুলিকে বেইজ এবং হাম্পগুলিকে হালকা বেগুনি (লাইলাক) রঙে দেখানো হয়েছে। এই প্রসঙ্গে, "টাম্প" ("TuMP") হলো কমপক্ষে ৩০ মিটার তবে ১০০ মিটারের কম স্বাতন্ত্র্যযুক্ত একটি পাহাড়, এবং এটিকে স্থানের নামে ব্যবহৃত ঐতিহ্যবাহী শব্দ 'টাম্প'-এর সাথে বিভ্রান্ত করা উচিত নয়। অনলাইন *ডেটাবেস অফ ব্রিটিশ অ্যান্ড আইরিশ হিলস*-এর মতো জায়গায় "সাব-মেরিলিন" বা "সাব-হাম্প" শব্দটি এমন পাহাড় বোঝাতে ব্যবহৃত হয় যা নির্দিষ্ট সীমার ঠিক নিচে থাকে। অন্তর্ভুক্তির যোগ্য হতে হলে, পাহাড়গুলিকে হয় ৩০০ মিটার বা তার বেশি উচ্চতার হতে হবে যার স্বাতন্ত্র্য কমপক্ষে ৩০ মিটার, অথবা ৩০০ মিটারের নিচে হলে অন্তত ৯০ মিটার স্বাতন্ত্র্য থাকতে হবে (যা সাব-হাম্পের মাপকাঠি) অথবা অন্য কোনোভাবে উল্লেখযোগ্য হতে হবে। আরও তথ্যের জন্য ব্রিটিশ দ্বীপপুঞ্জের পর্বত ও পাহাড়ের তালিকা এবং মেরিলিন, হাম্প, টাম্প ও টাম্পের তালিকার পৃথক নিবন্ধগুলো দেখুন।

## পাহাড়ের তালিকা

## আরও দেখুন
* যুক্তরাজ্যের পর্বত ও পাহাড়ের তালিকা
* ইংল্যান্ডের মেরিলিনগুলোর তালিকা
* সমারসেটের ভূগোল

## তথ্যসূত্র
গিয়াসলি মসজিদ

**গিয়াসলি মসজিদ** বা **কিয়াসলি মসজিদ** () একটি সাবেক মসজিদ যা আজারবাইজানের আগদাম জেলার কিয়াসলি গ্রামে অবস্থিত। ২০০১ সালের ২ আগস্ট আজারবাইজান প্রজাতন্ত্রের মন্ত্রিসভার আদেশ অনুযায়ী মসজিদটি স্থানীয় গুরুত্বসম্পন্ন স্থাপত্য স্মৃতিস্তম্ভ হিসেবে রাষ্ট্রীয় সুরক্ষার আওতায় আনা হয় (নম্বর ৪০৫২)।

## ইতিহাস
মসজিদটি ১৮শ শতকে নির্মিত হয়।

১৯৯০ এর দশকের শুরুতে প্রথম নাগর্নো-কারাবাখ যুদ্ধ চলাকালে কিয়াসলি গ্রামটি আর্মেনীয় সশস্ত্র বাহিনীর নিয়ন্ত্রণে চলে যায়। মসজিদটিতে দুইটি মিনার ছিল। তবে ইচ্ছাকৃতভাবে আগুন ধরিয়ে মসজিদটি অপবিত্র করা হয় যার ফলে এটি গুরুতরভাবে ক্ষতিগ্রস্ত হয়। উপগ্রহ চিত্র বিশ্লেষণে দেখা যায় যে ডিসেম্বর ২০১১ থেকে জুন ২০১৪ সময়কালে কিয়াসলি মসজিদটি একটি গোয়ালঘর হিসেবে ব্যবহৃত হয়। এই সময়ে মসজিদের উত্তরের বাহিরের এলাকা পশু রাখার জন্য পরিষ্কার করা হয়েছিল। দ্বিতীয় নাগর্নো-কারাবাখ যুদ্ধ পরবর্তী নাগোর্নো কারাবাখ যুদ্ধবিরতি চুক্তি অনুযায়ী ২০২০ সালের ২০ নভেম্বর আগদাম অঞ্চলের অংশ হিসেবে কিয়াসলি গ্রামটি আজারবাইজানের নিয়ন্ত্রণে ফিরে আসে।

ডিসেম্বর ২০২০ সালে গ্রামটি পরিদর্শনকারী *[[কমারসান্ত]]* পত্রিকার সংবাদদাতা কিরিল ক্রিভোশেয়েভ উল্লেখ করেন যে গ্রামের মসজিদের ভেতরে খড়ের স্তুপ ছিল এবং কাছাকাছি একটি গবাদিপশুর ঘেরা স্থান তৈরি করা হয়েছিল।

## চিত্রশালা

Giyasli Mosque interior 2.jpg
Giyasli Mosque interior 3.jpg
Giyasly mosque.jpg
Giyasli Mosque. Agdam.jpg


## আরও দেখুন

* আজারবাইজানে ইসলাম
* আজারবাইজানের মসজিদের তালিকা

## তথ্যসূত্র

## বাহ্যিক সংযোগ

* 
* 

বিষয়শ্রেণী:আজারবাইজানের মসজিদ
সিদি শিবল আল-আসওয়াদ মসজিদ

**সিদি শিবল আল আসওয়াদ মসজিদ** () একটি মসজিদ ও মাজার যা মিশরের মেনুফিয়া গভর্নরেট অঞ্চলের শুহাদা শহরে অবস্থিত। মসজিদটির নামকরণ করা হয়েছে মুহাম্মদ ইবন আল ফাদল নামক একজন তাবেয়ী ব্যক্তির নামে যিনি স্থানীয়ভাবে সিদি শিবল নামে পরিচিত। প্রতি বছর এখানে সিদি শিবলের ঈদে মিলাদুন্নবী উপলক্ষে উৎসব অনুষ্ঠিত হয় যা বাইজেন্টাইনদের হাতে তাঁর শহিদ হওয়ার স্মরণে আয়োজিত।

## ইতিহাস

ষোড়শ শতকের শেষ ভাগ থেকে সপ্তদশ শতকের প্রথম ভাগের মধ্যে খ্রিস্টাব্দ সময়ে মসজিদটি সিদি শিবলের মাজার ও দরগার উপর নির্মিত হয়। তাঁর প্রকৃত নাম ছিল মুহাম্মদ ইবন আল ফাদল এবং তিনি আব্বাস ইবনে আব্দুল মুত্তালিবের নাতি বলে প্রচলিত। তবে এই সমাধির ঐতিহাসিক সত্যতা প্রশ্নবিদ্ধ। মামলুক যুগের মুসলিম পণ্ডিত ইবনে হাজার আসক্বালানী উল্লেখ করেন যে আল ফাদল ইবন আল আব্বাসের কোন পুত্র সন্তান ছিল না বরং কেবল এক কন্যা সন্তান ছিল। একইভাবে ইবনে আবদুল বার ও আল আব্বাসের নাতি হিসেবে মুহাম্মদ নামের অস্তিত্ব অস্বীকার করেন। তবুও ১৫১০ সাল নাগাদ স্থানীয় জনগণের কাছে এই মাজারটি পবিত্র বলে গণ্য হত যা মসজিদ নির্মাণের পূর্ববর্তী। কিছু সূত্রে দাবি করা হয় যে মসজিদটি ফাতিমীয়দের দ্বারা নির্মিত।

১৮৪৬ সালে মেনুফিয়ার গভর্নর হাসান বে মসজিদটি পুনর্নির্মাণ করেন। তবে বর্তমান কাঠামোটি ১৯২৫ সালের পুনর্গঠন। ১৯২৭ সালে মসজিদ পুনরায় উদ্বোধনের সময় তৎকালীন মিশরের রাজা প্রথম ফুয়াদ উপস্থিত ছিলেন। সর্বশেষ সংস্কার কাজ ২০২০-এর দশকে সম্পন্ন হয়। ২০২৩ সালে মসজিদটি পুনরায় খোলা হয়।

## স্থাপত্য বৈশিষ্ট্য
মসজিদের নকশা দুটি বর্গাকার অংশে বিভক্ত যার একটি অংশে খোলা আঙিনা রয়েছে। অন্য অংশে প্রধান মসজিদ ভবন অবস্থিত যেখানে ক্বিবলা দেয়াল ও নির্দেশক রয়েছে। কিবলার পেছনে একটি প্রবেশদ্বার রয়েছে যা সিদি শিবলের মাজারে নিয়ে যায়। মসজিদে দুটি বৃহৎ মিনার রয়েছে যা নিও মামলুক স্থাপত্য শৈলীতে নির্মিত। বর্তমানে একটি মাত্র গম্বুজ বিদ্যমান তবে অতীতে আরও কয়েকটি গম্বুজ ছিল যা মসজিদের ভেতরে সমাহিত অন্যান্য সাধকদের কবর ঢেকে রাখত।

### মাজারসমূহ
সিদি শিবলের মাজার ছাড়াও মসজিদের একটি কক্ষে সাতজন নারী সাধিকার কবর রয়েছে যাদের সাবা বানাত নামে পরিচিত এবং তারা সিদি শিবলের আত্মীয় বলে বিশ্বাস করা হয়। আরও দুটি কক্ষে মুসলিম পণ্ডিত সৈয়দ আহমদ আল মিসরি ও সৈয়দ আব্দ আল্লাহ আল ওয়াজির আল খলিফা সমাহিত। এছাড়াও বাইজান্টাইনদের বিরুদ্ধে যুদ্ধে শহিদ হওয়া অন্তত চল্লিশ জন সাহাবি এখানে সমাহিত বলে ধারণা করা হয়।

## গুরুত্ব
প্রতি বছর ডিসেম্বর মাসে তাঁর স্মরণে এবং মিশর অঞ্চলে বাইজান্টাইন দখলদারির বিরুদ্ধে লড়াইয়ে নিহত আরও কয়েকজন শহিদের স্মরণে সিদি শিবল আল আসওয়াদ সমাধিকে কেন্দ্র করে একটি মাওলিদ মিছিল অনুষ্ঠিত হয়। মার্চ মাসেও আরেকটি উদযাপন হয়। তবে এই সব উদযাপনের মধ্যে সবচেয়ে বড় আয়োজন সেপ্টেম্বর মাসের দ্বিতীয়ার্ধে অনুষ্ঠিত হয়।

স্থানীয় কিংবদন্তি অনুযায়ী, একবার পুলিশি তল্লাশি এড়াতে পালানোর সময় এক মাদক ব্যবসায়ী মাজারের ভেতরে আশ্রয় নেয় এবং সমাধিস্থ সাধুর নিকট দয়া ও নিরাপত্তা প্রার্থনা করে। সাধু তাকে রক্ষা করার সম্মতি দেন এবং যখন পুলিশ মাজারে প্রবেশ করে, তারা ব্যবসায়ীর সব সম্পদ কেড়ে নেয়। এরপর হঠাৎ করে বিশাল একদল সাপ আবির্ভূত হয়, যার ফলে পুলিশ তাকে আর বিরক্ত না করে স্থান ত্যাগ করে।

## আরও দেখুন

* মিশরে ইসলাম
* মিশরের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:১৭শ শতাব্দীর উসমানীয় সাম্রাজ্যের মসজিদ
বিষয়শ্রেণী:২০শ শতাব্দীর মিশরের মসজিদ
বিষয়শ্রেণী:১৯২৭-এ সম্পন্ন মসজিদ
খিজির ইলিয়াস মাজার

**খিজির ইলিয়াস মাজার** () একটি ক্ষুদ্র ধর্মীয় স্থাপনা যা খিজিরের স্মৃতির প্রতি উৎসর্গকৃত। এটি ইরাকের বাগদাদ শহরের শাওয়াকা অঞ্চলে দজলা নদীর তীরে অবস্থিত। এর ইতিহাস কমপক্ষে ইরাকের উসমানীয় যুগ পর্যন্ত বিস্তৃত। এটি একটি প্রত্নতাত্ত্বিক ও ধর্মীয় স্থান যেখানে বহু ইরাকি মানুষ ঈদে খিজির ইলিয়াস উপলক্ষে অথবা বরকত প্রার্থনার জন্য আগমন করে।

২০১৬ সালে বাগদাদের এই মাজার ও এর সঙ্গে সম্পর্কিত প্রথাসমূহ ইউনেস্কো কর্তৃক অধরা সাংস্কৃতিক ঐতিহ্য তালিকায় অন্তর্ভুক্ত হয়।

## ঐতিহাসিক পটভূমি
মাজার নির্মাণের পূর্বে এই স্থানে একটি প্রাচীন স্থাপনা ছিল যা নব্য-ব্যাবিলনীয় সাম্রাজ্যের সময়কালের বলে ধারণা করা হয়। ১৯৭৫ সালের গ্রীষ্মকালে পরিচালিত প্রত্নতাত্ত্বিক সংস্কারকাজে বিটুমিনযুক্ত একটি প্রাচীরের ধ্বংসাবশেষ আবিষ্কৃত হয়। কাঁচা ইটের উপর খোদিত লিপিতে ব্যাবিলনীয় রাজা বখতে নসরের সিল পাওয়া যায়। এই সিল নির্দেশ করে যে নগর নির্মাণের পূর্বে এখানে বন্যা প্রতিরোধের উদ্দেশ্যে নির্মিত একটি কাঠামো অথবা দেবতা মরদুকের উদ্দেশ্যে নিবেদিত একটি মন্দির বা রাজপ্রাসাদ ছিল।

### বর্তমান স্থাপনা
আধুনিক স্থাপনাটি উসমানীয় যুগে ইরাকের মামলুক শাসকদের শেষ ব্যক্তি দাউদ পাশা কর্তৃক প্রতিষ্ঠিত হয়। তিনি এলাকায় দোকান ও ওয়াকফ নির্মাণের নির্দেশ দেন। একই সঙ্গে একটি মসজিদ নির্মিত হয় যা রাস আল জিসর মহল্লায় অবস্থিত। পরে এটি মুহাম্মদ সাঈদ আল-সুয়াইদি নামক এক আলেমকে শিক্ষাদানের উদ্দেশ্যে প্রদান করা হয়। দাউদ পাশা শর্ত দেন যে এটি একটি প্রাচীন মসজিদ হিসেবে গণ্য হবে এবং ওয়াকফ দলিলে শিক্ষক ইমাম আতর প্রস্তুতকারী খাদেম ও মুয়াযযিন এর জন্য ভাতা নির্ধারণ করেন। বর্তমানে এই কমপ্লেক্সে একটি বৃহৎ আঙিনা ও কাঠের ছাদবিশিষ্ট নামাজ কক্ষ রয়েছে।

এই স্থাপনায় খিজিরের সমাধি রয়েছে এমন বিশ্বাস বাগদাদের তৎকালীন সুফিবাদী সম্প্রদায়ের মধ্যে প্রচলিত ছিল। মাকামের আশপাশে বহু সুফি খানকাহ ও ধর্মীয় পরিবার বসবাস করত যারা দিজলা নদীর তীরে সমবেত হত। এর বিপরীত পাশে একটি খানকাহ ছিল যা আল ইজ্জাত গোত্রের অন্তর্ভুক্ত এবং তারা আল-খালিস অঞ্চল থেকে আগত। মাকামের নিকটে একটি প্রাচীন বাগদাদি মহল্লা রয়েছে যা খিজির ইলিয়াস নামে পরিচিত। উসমানীয় যুগ থেকে এখানকার পরিবারসমূহ দিজলা নদীর অপর পারে মোমবাতি প্রজ্বলন করত কারণ তারা দৃঢ়ভাবে বিশ্বাস করত যে খিজিরের সমাধি এই কমপ্লেক্সের মধ্যেই অবস্থিত।

১৯৮০ দশক থেকে এই মাকামের অবস্থান স্থানীয় পর্যটনকেন্দ্র ও পারিবারিক সমাবেশের স্থানে পরিণত হয়। প্রাচীন মহল্লা ও দিজলা নদীর সন্নিকটবর্তী হওয়ায় এর সামাজিক গুরুত্ব বৃদ্ধি পায়। শিশুদেরও আঙিনায় খেলাধুলার জন্য আনা হয়। সমাবেশ প্রধানত ছুটির দিনে অনুষ্ঠিত হয় যেমন রমজান ও ঈদে খিজির ইলিয়াস।

## আরও দেখুন
* ঈদে খিজির ইলিয়াস

## তথ্যসূত্র

### অন্যান্য সূত্র
* 

বিষয়শ্রেণী:ইরাকের প্রত্নতাত্ত্বিক স্থান
বিষয়শ্রেণী:ইরাকের সমাধি
বিষয়শ্রেণী:বাগদাদের মসজিদ
সিনান পাশা মসজিদ (কায়রো)

**সিনান পাশা মসজিদ** () মিশরের ডাউনটাউন কায়রো এলাকার বুলাক মহল্লায় অবস্থিত একটি মসজিদ। এটি কায়রোর গভর্নর কোজা সিনান পাশা কর্তৃক  খ্রিস্টাব্দ সময়ে প্রতিষ্ঠিত হয়।

মসজিদ নির্মাণকালে স্থানটি নীল নদের তীরে ছিল যা পরে পশ্চিম দিকে সরে যায়। মসজিদের স্থাপত্যে মামলুক ও উসমানীয় রীতির সমন্বয় দেখা যায়। উসমানীয় বৈশিষ্ট্যের মধ্যে রয়েছে বাগানের ভেতরে স্বতন্ত্র অবস্থান এবং বর্গাকার নামাজ কক্ষের তিন পাশে গ্যালারি যা এগারোটি অগভীর গম্বুজে আচ্ছাদিত। নামাজ কক্ষের গম্বুজটি কায়রোর সর্ববৃহৎ পাথরের গম্বুজ। দক্ষিণ কোণে একটি পেন্সিল আকৃতির মিনার রয়েছে। নামাজ কক্ষের তিনটি প্রবেশদ্বার মুকারনাস অলংকরণে সজ্জিত।

অভ্যন্তর নকশা ফাদাবিয়া সমাধিসৌধ দ্বারা প্রভাবিত। উত্তর পূর্ব পাশে একটি কাঠের *[[দীক্ষা (ইসলাম ধর্ম)|দীক্ষা]]* রয়েছে।

একসময় মসজিদটি তিনটি *[[ক্যারাভানসরাই|খান]]* সমন্বিত একটি স্থাপত্য কমপ্লেক্সের অংশ ছিল। এর হাম্মাম এখনও বিদ্যমান।

## আরও দেখুন

* মিশরে ইসলাম
* কায়রোর মসজিদের তালিকা

## তথ্যসূত্র

## বহিঃসংযোগ
তালুয়াক জামে মসজিদ

**তালুয়াক জামে মসজিদ** ইন্দোনেশিয়ার প্রাচীনতম মসজিদগুলোর একটি। এটি পশ্চিম সুমাত্রা অঞ্চলের বানুহামপু জেলার তালুয়াক চতুর্থ সুকু নগরিতে অবস্থিত। মসজিদটির অবস্থান বুকিতিংগি শহরের সীমানার নিকট হওয়ায় এটি **জামিক তালুয়াক মসজিদ বুকিতিংগি** নামেও পরিচিত।

১৮৬০ সালে হাজি আবদুল মজিদ মসজিদটি নির্মাণের উদ্যোগ নেন। প্রথম দিকে এর ছাদ কাঠ দ্বারা নির্মিত ছিল। বিভিন্ন ভূমিকম্পে মসজিদটি উল্লেখযোগ্য ক্ষতির সম্মুখীন হয় এবং সর্বশেষ ২০০৭ সালের সুমাত্রা ভূমিকম্প এতে গুরুতর ক্ষতি সাধন করে। একাধিক সংস্কার ও উন্নয়ন সত্ত্বেও মসজিদের মৌলিক রূপ যথাযথভাবে সংরক্ষিত রয়েছে।

মসজিদের সামগ্রিক স্থাপত্য মিনাংকাবাউ রীতির প্রভাব বহন করে। পরবর্তীকালে আরবি প্রভাব যুক্ত হয় যখন মিনার ও সম্মুখভাগ নির্মিত হয়। স্থাপত্য সৌন্দর্যের কারণে এটি নেদারল্যান্ডস ইস্ট ইন্ডিজ আমলে সর্বাধিক আলোকচিত্রীত মসজিদগুলোর একটি হয়ে ওঠে। ঐ সময়ের আলোকচিত্রসমূহ বর্তমানে নেদারল্যান্ডসের আমস্টারডামের ট্রপেনমিউজিয়াম এ সংরক্ষিত।

বর্তমানে এই একতলা মসজিদটি ইসলামি ইবাদতের পাশাপাশি ধর্মীয় শিক্ষাকেন্দ্র হিসেবেও ব্যবহৃত হয়। এটি আগাম রিজেন্সি ও বুকিতিংগি শহরের অন্যতম পরিচিত পর্যটন আকর্ষণ।

বর্তমানে জামিক তালুয়াক মসজিদ বুকিতিংগি পশ্চিম সুমাত্রা, রিয়াউ ও রিয়াউ দ্বীপপুঞ্জ অঞ্চলের প্রত্নতাত্ত্বিক ঐতিহ্য সংরক্ষণ সংস্থা বিপি ত্রি এর তত্ত্বাবধানে পরিচালিত।

## স্থাপত্য
মসজিদের প্রধান ভবন অর্থাৎ নামাজ কক্ষের আয়তন ১৩ বর্গমিটার। দক্ষিণ পূর্ব দিকে একটি বারান্দা রয়েছে যা বাইরের অংশ থেকে ভেতরের অংশে প্রবেশের মধ্যবর্তী স্থান হিসেবে ব্যবহৃত। এর দৈর্ঘ্য ১৩ মিটার এবং প্রস্থ ৩ মিটার। বারান্দাটি সামনের বারান্দা নয় কারণ এতে দেয়াল ও জানালা রয়েছে। প্রবেশের সিঁড়িগুলো সম্মুখভাগের মাঝখানে নয় বরং বাম ও ডান প্রান্তে অবস্থিত এবং প্রতিটির আলাদা ছাদ রয়েছে।

মিনার ব্যতীত নামাজ কক্ষসহ পুরো ছাদ পিরামিড আকৃতির ধাপবিশিষ্ট যা ইন্দোনেশীয় দ্বীপপুঞ্জ অঞ্চলের লোকজ মসজিদ স্থাপত্যে প্রচলিত। এখানে পার্থক্য হলো ছাদের ঢাল অধিক তীক্ষ্ণ ও অবতল আকৃতির যা উষ্ণমণ্ডলীয় আবহাওয়ায় দ্রুত বৃষ্টির পানি নিষ্কাশনে সহায়ক। প্রতিটি ছাদ বর্গাকার এবং মোট তিন স্তরবিশিষ্ট। স্তরগুলোর মাঝখানে আলো ও বায়ু চলাচলের জন্য ফাঁক রয়েছে।

### মিনার
মসজিদটির একটি স্বতন্ত্র মিনার রয়েছে যা মূল ভবন থেকে আলাদা এবং স্থানীয়দের কাছে মানারুহ নামে পরিচিত। মিনারটি ঠিক কোন সময়ে নির্মিত তা জানা যায়নি তবে অনুরূপ মিনার উনবিংশ শতকের প্রথম দিকে পাদ্রি নামে পরিচিত ইসলামি সংস্কারকদের মাধ্যমে মিনাংকাবাউ অঞ্চলে পরিচিত হয়।

মিনারটি তিনটি অংশে বিভক্ত এবং ভেতরে একটি সর্পিল সিঁড়ি রয়েছে। এর বহির্ভাগে আরবীয় নকশা ও পারস্য অলংকরণ বিদ্যমান। প্রতিটি অংশের মাঝখানে চারপাশ ঘিরে একটি বারান্দা রয়েছে। নিচের অংশে পারস্য শৈলীর নকশা রয়েছে। দ্বিতীয় অংশে খোদাই করা আরবীয় নকশা ক্যালিগ্রাফি দেখা যায়। তৃতীয় বা শীর্ষ অংশে পেঁয়াজ আকৃতির গম্বুজযুক্ত ছাদ রয়েছে যা ভারত অঞ্চলের ঐতিহ্যবাহী মসজিদের মিনারের অনুরূপ।

## চিত্রশালা

File:COLLECTIE TROPENMUSEUM Moskee met minaret in Taloek bij Fort de Kock TMnr 60004113.jpg|অন্য একটি দৃষ্টিকোণ
File:Masjid Jamik Taluak 2020 03.jpg|2016 সালে মসজিদের প্রবেশদ্বার থেকে দৃশ্য


## আরও দেখুন

* বিংকুদু মসজিদ
* ইন্দোনেশিয়ার প্রাচীনতম মসজিদের তালিকা

## তথ্যসূত্র

; টীকা

; সূত্র

* 
* 
* 

বিষয়শ্রেণী:পশ্চিম সুমাত্রায় ইন্দোনেশিয়ার সাংস্কৃতিক উপাদান
বিষয়শ্রেণী:ইন্দোনেশিয়ার স্থাপত্য
বিষয়শ্রেণী:পশ্চিম সুমাত্রার মসজিদ
বিষয়শ্রেণী:প্রধান মসজিদ
ইন্দ্রাণী নাদিসেন

**ইন্দ্রাণী এলিজাবেথ নাদিসেন** হলেন সিঙ্গাপুরের শিশু সুরক্ষা বিষয়ক একজন সমাজসেবক এবং তিনি সমাজ উন্নয়ন, যুব ও ক্রীড়া মন্ত্রণালয়ের (এমসিওয়াইএস) উদ্যোগে নেওয়া কর্মসূচী অনুযায়ী পরিত্যক্ত, নির্যাতিত এবং অবহেলিত শিশুদের জন্য একজন পালিত মা হিসেবে কাজ করেছেন। তিনি এই কর্মসূচির সবচেয়ে দীর্ঘ সময় ধরে পালিত মা হিসেবে দায়িত্ব পালন করেছেন এবং পালিত মা হিসেবে ৩২ বছরের জীবনে ৪৩টি শিশুর দেখাশোনা করার জাতীয় রেকর্ডও তাঁর রয়েছে। নাদিসেনকে পালিত প্রকল্পের রোল মডেল এবং আইকন হিসেবে স্বীকৃতি দেওয়া হয়েছে।

জন্মসূত্রে নাদিসেন জাতিগতভাবে চীনা বংশোদ্ভূত এবং শিশু অবস্থায় একটি ভারতীয় পরিবার তাঁকে দত্তক নেয়। ১৯৭৬ সালে তিনি স্বেচ্ছায় পালন প্রকল্পে যোগ দেন এবং শিশুদের লালন-পালন শুরু করেন। তাঁর নিজের পাঁচ ছেলে এবং একটি মেয়ে আছে। তারা স্কুলে যেতে শুরু করলে তিনি ঘরে বসে একঘেয়েমি অনুভব করতে শুরু করেন। তারপরেই তিনি এই স্বেচ্ছাসেবার প্রতি আকর্ষণ অনুভব করেন। শিশুদের প্রতি তাঁর ভালোবাসা ছিল প্রবল এবং তিনি গড়ে ২ বছর ধরে বাচ্চাদের যত্ন নিতেন, যতদিন না তারা তাদের জৈবিক বাবা-মা অথবা তাদের দত্তক পিতা-মাতার কাছে চলে যায়। তাঁর কাছে তারা ছিল যেন তাঁর নিজের সন্তান। তিনি তাঁর নিজের সন্তানদের প্রতি এবং পালিত সন্তানদের প্রতি সমানভাবে ভালোবাসা বর্ষণ করতেন। তবে তাদের প্রতি তাঁর এই তীব্র ভালোবাসার কারণে বিচ্ছেদের সময় হয়ে গেলে তাদের থেকে আলাদা হওয়াও মানসিকভাবে তাঁর পক্ষে অত্যন্ত কঠিন হয়ে পড়ত। তিনি স্বীকার করেছিলেন যে তাঁকে শিশুটিকে মিথ্যা বলতে হত, তিনি বলতেন যে তাঁকে শৌচাগারে যেতে হবে যাতে শিশুটি তাঁকে ছেড়ে দেয় এবং তার দত্তক নেওয়া বাবা-মায়ের কাছে যায়। তিনি বলেছিলেন 'শৌচাগার থেকে, আমি শুনতে পেতাম শিশুটি আমার জন্য চিৎকার করে কাঁদছে এবং আমার হৃদয় ব্যথায় ভরে যেত'। ফলস্বরূপ, শিশুরা তাঁর যত্ন ছেড়ে যাওয়ার পরে তিনি আর তাদের সাথে যোগাযোগ রাখা পছন্দ করতেন না।

২০০১ সালে নাদিসেনকে *ফ্রেণ্ড অফ এমসিডিএস* পুরস্কার এবং ২০০৩ সালে রিডার্স ডাইজেস্ট ইন্সপায়ারিং এশিয়ানস পুরস্কারে ভূষিত করা হয়। ২০০৮ সালের জুলাই মাসে, নাদিসেন অনিচ্ছা সত্ত্বেও স্বাস্থ্যগত কারণ দেখিয়ে স্বেচ্ছায় পালন প্রকল্প থেকে অবসর ঘোষণা করেন। 

২০১৪ সালে, নাদিসেনকে সিঙ্গাপুর উইমেন'স হল অফ ফেমে অন্তর্ভুক্ত করা হয়।

## তথ্যসূত্র

বিষয়শ্রেণী:চীনা বংশোদ্ভূত সিঙ্গাপুরীয় ব্যক্তি
বিষয়শ্রেণী:সিঙ্গাপুরী হিন্দু
বিষয়শ্রেণী:জীবিত ব্যক্তি
বিষয়শ্রেণী:১৯৪০-এ জন্ম
জুবায়ের বিন নুফাইর

**আবু আব্দুর রহমান জুবায়ের বিন নুফাইর বিন মালিক বিন আমির আল-হাদ্রামি** ছিলেন একজন জ্যেষ্ঠ তাবেয়ী, যিনি ইসলাম-পূর্ব যুগেই জন্ম গ্রহণ করেন এবং নবীর জীবদ্দশায় ইসলাম গ্রহণ করেন। তবে ইয়েমেনে অবস্থান করার কারণে নবির সাক্ষাত পাননি। তার পিতা নুফাইর একজন সাহাবি ও হাদিস বর্ণনাকারী ছিলেন। এরপর তিনি মদিনায় আসেন এবং আবু বকরের সাথে দেখা করেন। পরে তিনি সিরিয়ায় চলে যান এবং হিমসে বসতি স্থাপন করেন।  তাকে সিরিয়ার জ্যেষ্ঠ তাবেয়ীদের মধ্যে গণ্য করা হয়। তিনি ধার্মিকতা ও জ্ঞানের জন্য বিখ্যাত ছিলেন। তিনি ৮০ হিজরি সনে আব্দুল মালিক ইবনে মারওয়ানের খিলাফতের সময় একশ বিশ বছর বয়সে সিরিয়ায় মৃত্যুবরণ করেন। তবে এক বর্ণনায় বলা হয়েছে, তিনি পঁচাত্তর হিজরিতে মারা যান। সালিম বিন আমির তার বক্তব্য বর্ণনা করেন, যা থেকে বুঝা যায়, তিনি নবির জীবদ্দশায় ইসলাম গ্রহণ করেছেন। তিনি বলেন, আমি ইসলামকে একেবারে সূচনালগ্নেই গ্রহণ করেছি; তারপর থেকে আমি মানুষদের মধ্যে নেককার ও বদকার উভয়কেই দেখে আসছি।  

## হাদিস বর্ণনা
**যাদের থেকে হাদিস বর্ণনা করেছেন**

আবু বকর, উমর, হাসান ইবনে আলি, আল মিকদাদ বিন আমর, আবু জর আল-গিফারী, আবু দারদা, উবাদা ইবনে সামিত, আয়েশা বিনতে আবি বকর, আবু হুরায়রা, মালিক বিন ইউখামির, আবু মুসলিম আল-খাওলানি, উম্মে দারদা প্রমুখ। 

**তাঁর থেকে যারা বর্ণনা করেছেন**

তাঁর পুত্র আবদুর রহমান ইবনে জুবায়ের ইবনে নুফাইর, মাকহুল, খালিদ ইবনে মাদান, আবুল জাহিরিয়াহ হুদাইর ইবনে কুরাইব, রাবিয়া ইবনে ইয়াজিদ, শুরাহবিল ইবনে মুসলিম, সালিম ইবনে আমির প্রমুখ। 

**হাদিসের পণ্ডিতদের মধ্যে তাঁর মর্যাদা**

ইমাম যাহাবি সিয়ারু আলামিন নুবালা গ্রন্থে বলেছেন: তিনি ও কাসির বিন মুররা হিমস ও দামেস্কে তাবেয়ী ইমামদের অন্তর্ভুক্ত ছিলেন। একাধিক মুহাদ্দিস তাঁদের উভয়কে বিশ্বস্ত বলে উল্লেখ করেছেন। ইবনে সা'দ তার আল-তাবাকাত আল-কুবরা গ্রন্থে বলেছেন: তিনি যা বর্ণনা করেছেন, তার ব্যাপারে বিশ্বস্ত ছিলেন।

**তাঁর বর্ণিত হাদিস**

তার পুত্র আবদুর রহমান তার সূত্রে বর্ণনা করেন যে, তিনি বলেছেন: আমি জাহেলি যুগ পেয়েছি। তারপর আল্লাহর রাসুল (ইসলাম) ইয়েমেনে এলেন, তখন আমরা ইসলাম গ্রহণ করেছি। এছাড়া তিনি নবি থেকে বর্ণনা করেন যে, তিনি (নবি) বলেছেন:  যারা জিহাদে অংশগ্রহণ করে এবং শত্রুর বিরুদ্ধে শক্তি অর্জনের জন্য পারিশ্রমিক গ্রহণ করে, তাদের উদাহরণ হলো নবি মুসার মায়ের মতো; তিনি নিজের সন্তানকে দুধ পান করাতেন এবং সেই কাজের জন্য আবার পারিশ্রমিকও গ্রহণ করতেন।  

## আরো দেখুন

* তাবেয়ী
* তাবে-তাবেয়ী

## তথ্যসূত্র

বিষয়শ্রেণী:তাবেয়ী
বিষয়শ্রেণী:৭ম শতাব্দীতে মৃত্যু
ইন্দিরা মীনা

**ইন্দিরা মীনা** (জন্ম: ৩১ অক্টোবর ১৯৮৭) একজন ভারতীয় রাজনীতিবিদ যিনি বামনবাস নির্বাচনী এলাকা থেকে রাজস্থান বিধানসভার সদস্য হিসেবে দায়িত্ব পালন করছেন। তিনি ভারতীয় জাতীয় কংগ্রেসের সাথে যুক্ত।

## প্রাথমিক জীবন এবং শিক্ষা
মীনা ১৯৮৭ সালের ৩১শে অক্টোবর রাজস্থানের টঙ্ক জেলার নিওয়াইতে জন্মগ্রহণ করেন। তাঁর বাবা ও মায়ের নাম যথাক্রমে জগদীশ প্রসাদ মীনা এবং প্রেম দেবী মীনা। তিনি স্নাতকোত্তর ডিগ্রি অর্জন করেছেন। তিনি রতন লাল মীনার সাথে বিবাহিত এবং তাঁদের দুটি সন্তান রয়েছে।

## রাজনৈতিক জীবন
রাজ্য বিধানসভায় প্রবেশের আগে মীনা ভারতীয় জাতীয় কংগ্রেসের বিভিন্ন পদে অধিষ্ঠিত ছিলেন, যার মধ্যে দলের মহিলা ও যুব শাখায় কার্যকরী ভূমিকাও অন্তর্ভুক্ত ছিল। তিনি ২০১৮ সালের রাজ্য নির্বাচনে বামনবাস আসন থেকে রাজস্থান বিধানসভায় নির্বাচিত হয়েছিলেন, স্বতন্ত্র প্রার্থী নভল কিশোর মীনাকে পরাজিত ক'রে। মীনা পেয়েছিলেন ৭৩,৬৫৬টি ভোট, যা মোট প্রদত্ত ভোটের ৫২.১২%।

২০২৩ সালের বিধানসভা নির্বাচনে তিনি একই নির্বাচনী এলাকা থেকে পুনরায় নির্বাচিত হন, তিনি বিজেপির রাজেন্দ্র মীনাকে ৭,৮৬৫ ভোটের ব্যবধানে পরাজিত করেন।

মীনা ২০১৯ থেকে ২০২৩ সাল পর্যন্ত রাজস্থান বিধানসভার তফসিলি জাতি কল্যাণ কমিটিতেও দায়িত্ব পালন করেছেন।

## নির্বাচনী কর্মক্ষমতা

## বহিঃসংযোগ

* ইনস্টাগ্রাম: @indirameena
* এক্স (পূর্বে টুইটার): @IndiraMeena_

## তথ্যসূত্র

বিষয়শ্রেণী:রাজস্থানের ভারতীয় জাতীয় কংগ্রেসের রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:১৯৮৭-এ জন্ম
বিষয়শ্রেণী:রাজস্থান বিধানসভার সদস্য ২০১৮-২০২৩
বিষয়শ্রেণী:জীবিত ব্যক্তি
অলিভিয়া রদ্রিগো

**অলিভিয়া ইসাবেল রদ্রিগো** (জন্ম: ২০ ফেব্রুয়ারী, ২০০৩) একজন মার্কিন সঙ্গীতশিল্পী-গীতিকার ও অভিনেত্রী। তিনি ছোটবেলায় তার কর্মজীবন শুরু করেছিলেন, বিজ্ঞাপন এবং সরাসরি-ভিডিও চলচ্চিত্র *"অ্যান আমেরিকান গার্ল: গ্রেস স্টির্স আপ সাকসেস"* (২০১৫) তে অভিনয় করে। তিনি ডিজনি চ্যানেলের ধারাবাহিক *"বিজার্ডভার্ক"* (২০১৬-২০১৯) এবং ডিজনি+ ধারাবাহিক *"হাই স্কুল মিউজিক্যাল: দ্য মিউজিক্যাল: দ্য সিরিজ* " (২০১৯-২০২২) তে তার প্রধান ভূমিকার জন্য খ্যাতি অর্জন করেছেন।

## আরো দেখুন

* মার্কিন যুক্তরাষ্ট্রে এক নম্বরে পৌঁছা শিল্পীদের তালিকা

## তথ্যসূত্র

## বাহ্যিক লিঙ্কগুলি

* 
* Olivia Rodrigo at AllMusic
* 
* 

বিষয়শ্রেণী:অলিভিয়া রদ্রিগো
বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়ার সঙ্গীতশিল্পী-গীতরচয়িতা
বিষয়শ্রেণী:এমটিভি ভিডিও মিউজিক অ্যাওয়ার্ড বিজয়ী
বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
বিষয়শ্রেণী:ইন্টারস্কোপ রেকর্ডসের শিল্পী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:গেফেন রেকর্ডসের শিল্পী
বিষয়শ্রেণী:ব্রিট পুরস্কার বিজয়ী
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:মার্কিন পপ গায়িকা
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন সোপ্রানো
বিষয়শ্রেণী:মার্কিন গায়িকা
বিষয়শ্রেণী:মার্কিন পপ রক কণ্ঠশিল্পী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফিলিপিনো বংশোদ্ভূত মার্কিন সঙ্গীতজ্ঞ
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন অল্টারনেটিভ রক সঙ্গীতজ্ঞ
বিষয়শ্রেণী:মার্কিন রক গায়িকা
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:এইচঅডিও মাইক্রোবিন্যাসসহ নিবন্ধ
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:মার্কিন রক পিয়ানোবাদক
বিষয়শ্রেণী:ফিলিপিনো বংশোদ্ভূত মার্কিন অভিনেত্রী
মমতা মোহান্ত

**মমতা মোহান্ত** (২০ ফেব্রুয়ারি ১৯৭৬) একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে ওড়িশা থেকে ভারতীয় সংসদের উচ্চকক্ষ রাজ্যসভার সংসদ সদস্য।

২০২০ সালের রাজ্যসভা নির্বাচনে ওড়িশার চারটি আসনের জন্য চার প্রার্থীর মধ্যে তাঁকে বিনা প্রতিদ্বন্দ্বিতায় নির্বাচিত ঘোষণা করা হয়েছিল। তিনি বিজেডি থেকে পদত্যাগ করে বিজেপিতে যোগ দেন। রাজ্যসভায় তিনি সামাজিক ন্যায়বিচার ও ক্ষমতায়ন কমিটির সদস্য, নারী ক্ষমতায়ন কমিটির সদস্য, গ্রামীণ উন্নয়ন মন্ত্রণালয় এবং পঞ্চায়েতি রাজ মন্ত্রণালয়ের পরামর্শদাতা কমিটির সদস্য এবং নিয়ম কমিটির সদস্য হিসেবে কাজ করেছেন। ২০১২ সালে তিনি ওড়িশার ময়ূরভঞ্জ জেলার জেলা পরিষদের সদস্য হিসেবে কাজ করেছেন।

## প্রারম্ভিক ও ব্যক্তিগত জীবন
মমতা মোহান্ত ময়ূরভঞ্জ জেলার কানি মাহুলিতে জন্মগ্রহণ করেন। তাঁর বাবা ও মা হলেন যথাক্রমে বাবুরাম মোহান্ত, প্রয়াত গোলাপ মঞ্জরী মোহান্ত। তিনি রাজ্য সরকারী কর্মচারী বিজয় কুমার মোহন্তকে বিবাহ করেছেন। তাঁদের একটি পুত্র আছে। মমতা ২০০০ সালে ওড়িশার বারিপদার শ্রী মা মহিলা মহাবিদ্যালয় থেকে স্নাতক হন, এটি উৎকল বিশ্ববিদ্যালয়ের অধিভুক্ত।

## কর্মজীবন
মমতা ভারতের ওড়িশার কুড়মি সম্প্রদায়ের একজন সমাজকর্মী এবং নেত্রী। কুড়মি সম্প্রদায় ঐতিহাসিকভাবে প্রান্তিক এবং নিপীড়িত। মূলত তারা জীবিকা নির্বাহের জন্য কৃষির ওপর নির্ভর করে। মমতা মোহান্ত কুড়মি সম্প্রদায়ের অধিকারের জন্য একজন সোচ্চার প্রবক্তা। ভূমি অধিকার, কৃষকদের জন্য উন্নত কর্মপরিবেশ এবং শিক্ষা ও স্বাস্থ্যসেবার সুযোগের দাবিতে তিনি বিভিন্ন আন্দোলন ও প্রতিবাদে জড়িত ছিলেন। তিনি কুড়মি মহিলা সভার প্রতিষ্ঠা করেন, এটি একটি মহিলা সংগঠন যা কুড়মি সম্প্রদায়ের নারীদের ক্ষমতায়ন এবং তাদের অধিকার প্রচারের জন্য কাজ করে। মমতা মোহান্ত তাঁর কাজের জন্য স্বীকৃত হয়েছেন। তিনি ওড়িশা লিভিং লেজেণ্ড পুরস্কার এবং আন্তর্জাতিক নারী দিবস পুরস্কার সহ বেশ কয়েকটি পুরস্কারে সম্মানিত হয়েছেন। সামগ্রিকভাবে, মমতা মোহান্ত কুড়মি সম্প্রদায়ের একজন সম্মানিত ব্যক্তিত্ব এবং ওড়িশায় সামাজিক ন্যায়বিচার ও সমতার জন্য একজন বিশিষ্ট কণ্ঠস্বর।

২০২০ সালে তিনি রাজ্যসভায় নির্বাচিত হয়েছেন।
## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:ওড়িশার রাজনীতিতে নারী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:রাজ্যসভার নারী সদস্য
বিষয়শ্রেণী:ভারতীয় জনতা পার্টির রাজ্যসভা সদস্য
বিষয়শ্রেণী:ওড়িশার ভারতীয় জনতা পার্টির রাজনীতিবিদ
বিষয়শ্রেণী:ওড়িশার রাজ্যসভা সদস্য
বিষয়শ্রেণী:বিজু জনতা দলের রাজনীতিবিদ
বিষয়শ্রেণী:জীবিত ব্যক্তি
লোকম নাগা মাধবী

**লোকম নাগা মাধবী** (জন্ম: ২৮ আগস্ট ১৯৬৮) অন্ধ্রপ্রদেশের একজন ভারতীয় রাজনীতিবিদ। তিনি বিজয়নগরম জেলার নেল্লিমারলা বিধানসভা কেন্দ্র থেকে অন্ধ্রপ্রদেশ বিধানসভার সদস্য। তিনি জনসেনা পার্টির প্রতিনিধিত্ব করেন। তিনি ২০২৪ সালের অন্ধ্রপ্রদেশ বিধানসভা নির্বাচনে জয়ী হন।

## প্রাথমিক জীবন এবং শিক্ষা
মাধবী বিজয়নগরম জেলার নেল্লিমারলায় থাকেন। তিনি লোকম ভেঙ্কট নগেন্দ্র বর প্রসাদকে বিয়ে করেছেন এবং তাঁদের দুই ছেলে আছে, যাদের নাম চাণক্য এবং নিখিল। তাঁর নিজের একটি ব্যবসা আছে। তিনি ১৯৯৫ সালে মার্কিন যুক্তরাষ্ট্রের কেন্ট স্টেট বিশ্ববিদ্যালয় থেকে কম্পিউটার বিজ্ঞানে স্নাতকোত্তর ডিগ্রি অর্জন করেন। তিনি দুই দশকেরও বেশি সময় ধরে মিরাকল সফটওয়্যার সিস্টেমস ইনকর্পোরেটেডের ভাইস প্রেসিডেন্ট হিসেবে দায়িত্ব পালন করেছেন।

## রাজনৈতিক জীবন
মাধবী ২০২৪ সালের অন্ধ্রপ্রদেশ বিধানসভা নির্বাচনে নেল্লিমারলা বিধানসভা কেন্দ্র থেকে জনসেনা পার্টির প্রতিনিধি হিসেবে জয়ী হন। যেখানে তেলুগু দেশম পার্টি এবং বিজেপির সাথে জনসেনা পার্টি জোটবদ্ধ হয়েছিল। মাধবী ১,০৯,৯১৫ ভোট পেয়ে ওয়াইএসআর কংগ্রেস পার্টির বাদ্দুকোণ্ডা আপ্পালানাইদুকে ৩৯,৮২৯ ভোটের ব্যবধানে পরাজিত করেন। এর আগে, তিনি ২০১৯ সালের অন্ধ্রপ্রদেশ বিধানসভা নির্বাচনে নেল্লিমারলা নির্বাচন কেন্দ্র থেকে জনসেনা পার্টির প্রতিনিধিত্ব করে প্রতিদ্বন্দ্বিতা করেন, যেখানে ওয়াইএসআর কংগ্রেস পার্টির আপ্পালানাইদু বাদ্দুকোণ্ডা জিতেছিলেন। বাদ্দুকোণ্ডা ৯৪,২৫৮ ভোট পেয়েছিলেন এবং ৭,৬৩৩ ভোট পেয়ে তৃতীয় স্থানে এসেছিলেন। 

## তথ্যসূত্র

## বহিঃসংযোগ
* লিঙ্কডইন

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশ বিধানসভার নারী সদস্য
বিষয়শ্রেণী:বিজয়নগরম জেলার ব্যক্তি
বিষয়শ্রেণী:জনসেনা পার্টির রাজনীতিবিদ
বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বেসরকারি রপ্তানি প্রক্রিয়াকরণ অঞ্চল

**বেসরকারি রপ্তানি প্রক্রিয়াকরণ অঞ্চল** (**') বা বেসরকারি ইপিজেড হলো বিশেষায়িত শিল্প এলাকা, যা কোনো বেসরকারি উদ্যোক্তা বা প্রতিষ্ঠানের মাধ্যমে স্থাপিত, পরিচালিত ও নিয়ন্ত্রিত হয়। মূলত রপ্তানিমুখী শিল্প স্থাপন, বিদেশি বিনিয়োগ আকৃষ্ট করা এবং কর্মসংস্থান সৃষ্টির উদ্দেশ্যে এই অঞ্চলগুলো প্রতিষ্ঠা করা হয়।

বাংলাদেশে এই ব্যবস্থাটি ১৯৯৬ সালে প্রবর্তিত 'বাংলাদেশ বেসরকারি রপ্তানি প্রক্রিয়াকরণ অঞ্চল আইন'-এর অধীনে শুরু হয়েছিল।
ঐতিহাসিকভাবে, চট্টগ্রামের আনোয়ারায় অবস্থিত কোরিয়ান ইপিজেড (KEPZ) দেশের প্রথম এবং একমাত্র পূর্ণাঙ্গ বেসরকারি ইপিজেড হিসেবে পরিচিতি লাভ করে। তবে ২০২৬ সালের এক সরকারি অধ্যাদেশের মাধ্যমে ১৯৯৬ সালের আইনটি বাতিল করা হয় এবং বিদ্যমান সকল বেসরকারি ইপিজেডকে 'বেসরকারি অর্থনৈতিক অঞ্চল' হিসেবে বাংলাদেশ অর্থনৈতিক অঞ্চল কর্তৃপক্ষ (BEZA)-এর অধীনে ন্যস্ত করা হয়। সরকারি ইপিজেডগুলো যেখানে বেপজা (BEPZA)-এর মাধ্যমে পরিচালিত হয়, সেখানে বেসরকারি ইপিজেডগুলো মূলত ব্যক্তিগত বা করপোরেট মালিকানাধীন হয়ে থাকে। 
== বৈশিষ্ট্য  ==
বেসরকারি রপ্তানি প্রক্রিয়াকরণ অঞ্চল সাধারণত নিম্নলিখিত বৈশিষ্ট্যসম্পন্ন—
* বেসরকারি কোম্পানি বা শিল্পগোষ্ঠী দ্বারা উন্নয়ন ও পরিচালিত
* রপ্তানিমুখী উৎপাদনকেন্দ্রিক শিল্প স্থাপন
* নির্দিষ্ট কর ও শুল্ক-সুবিধা প্রাপ্ত
* নিজস্ব অবকাঠামো (বিদ্যুৎ, গ্যাস, পানি, সড়ক ও নিরাপত্তা ব্যবস্থা)
* এক-স্টপ সার্ভিস সুবিধা
==প্রেক্ষাপট==
বাংলাদেশে রপ্তানি প্রক্রিয়াকরণ অঞ্চলগুলোর নীতিগত তত্ত্বাবধান [[বাংলাদেশ রপ্তানি প্রক্রিয়াকরণ অঞ্চল কর্তৃপক্ষ]], [[বেপজা]] করলেও কিছু অঞ্চল বেসরকারি উদ্যোগেও প্রতিষ্ঠিত হয়েছে, যেমন—
***Karnaphuli Export Processing Zone** — দেশের প্রথম বেসরকারি ইপিজেড, যা চট্টগ্রামে অবস্থিত এবং কোরিয়ান কোম্পানি ইয়ংওয়ান কর্পোরেশন দ্বারা উন্নয়নকৃত।
***Youngone EPZ''' — বেসরকারি ব্যবস্থাপনায় পরিচালিত আরেকটি শিল্পাঞ্চল, যা তৈরি পোশাক ও সংশ্লিষ্ট খাতে বিনিয়োগ আকর্ষণ করেছে।
### লক্ষ্য ও গুরুত্ব
* রপ্তানি আয় বৃদ্ধি
* কর্মসংস্থান সৃষ্টি
* বিদেশি প্রত্যক্ষ বিনিয়োগ (FDI) আকর্ষণ
* প্রযুক্তি স্থানান্তর
* আঞ্চলিক শিল্পায়ন ত্বরান্বিত করা

### সুবিধাসমূহ
* নির্দিষ্ট সময়ের জন্য কর-ছাড়
* শুল্কমুক্ত কাঁচামাল আমদানির সুবিধা
* মুনাফা দেশে প্রত্যাবর্তনের সুযোগ
* দ্রুত লাইসেন্স ও অনুমোদন প্রক্রিয়া
* উন্নত অবকাঠামো সুবিধা

## তথ্যসূত্র
উইলিয়াম বনভিল, ১ম ব্যারন বনভিল

**উইলিয়াম বনভিল, ১ম ব্যারন বনভিল** (১২ অথবা ৩১শে আগস্ট ১৩৯২ – ১৮ই ফেব্রুয়ারি ১৪৬১), শেষ মধ্যযুগে একজন ইংরেজ অভিজাত ছিলেন এবং দক্ষিণ-পশ্চিম ইংল্যান্ডে একজন গুরুত্বপূর্ণ ও শক্তিশালী জমিদার ছিলেন। বনভিল প্রাপ্তবয়স হওয়ার আগেই তার পিতা মৃত্যুবরণ করেন। ফলে তিনি তার দাদার (সমনাম) যিনি ডেবন ভদ্রসম্প্রদায়ের একজন বিশিষ্ট ব্যক্তি ছিলেন, বাড়িতেই বেড়ে ওঠেন। বনভিলের বাবা ও দাদা দুজনেই অর্থনীতিতে ও জমি অর্জনে সাফল্য অর্জন করেন, এবং বনভিল প্রাপ্তবয়সী হলে একটি বৃহৎ ভূসম্পত্তি গৃহীত করে।তিনি তার সৎ পিতা রিচার্ড স্টুক্লির উপর একাধিক মামলার মাধ্যমে এতি আরো সম্মৃদ্ধ করেন। বনভিল রাজকীয় সেবা গ্রহণ করে, তখন যার মানে ছিল পরবর্তি বছরে ফ্রান্সের এক্শ বছরের যুদ্ধে অংশগ্রহণ করা। ১৪১৫ সালে তিনি ফ্রান্সে ইংরেজ আক্রমণএ থমাস, ডিউক অফ ক্ল্যারেন্স, হেন্রী Vএর ভাইয়ের পরিচর্যায় অংশগ্রহণ করেন, এবং অ্যাজিনকোর্ট প্রচারণাএ লড়াই করেন। সারাজীবন বনভিলকে ফ্রান্সে বিভিন্ন অপারেশনে প্রেরিত করা হয়, তবে ইংল্যান্ডের দক্ষিণ-পশ্চিমের ঘটনাবলী ক্রমাগতভাবে তার সময় ও শক্তি কেড়ে নেয়, যখন তিনি তার বলবান প্রতিবেশীথমাস কোর্টনে, আর্ল অফ ডেভন এর সঙ্গে ঝগড়ায় জড়িয়ে পরেন।
বিষয়শ্রেণী:ডেভনের ইংল্যান্ডের সংসদ সদস্য (প্রাক-১৭০৭)
বিষয়শ্রেণী:ইংল্যান্ডের সংসদ সদস্য ১৪২২
বিষয়শ্রেণী:১৪৬১-এ মৃত্যু
বিষয়শ্রেণী:১৩৯২-এ জন্ম
বিষয়শ্রেণী:উদ্ধৃতি শৈলী: দীর্ঘ খণ্ড মান
জেনিফার মনসেরেট

**জেনিফার মনসেরেট** (জন্ম: ২৪শে মার্চ ১৯৭০) একজন ভারতীয় রাজনীতিবিদ যিনি ২০১২ সাল থেকে তালেগাও নির্বাচনী এলাকার প্রতিনিধিত্ব করে তিনবার গোয়া বিধানসভার সদস্য হয়েছেন। ২০১৯ সালের জুলাই মাসে, তিনি মুখ্যমন্ত্রী প্রমোদ সাওয়ান্তের অধীনে রাজস্ব, তথ্যপ্রযুক্তি, শ্রম ও কর্মসংস্থান মন্ত্রী হিসেবে নিযুক্ত হন। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2026)">তথ্যসূত্র প্রয়োজন</span>]]* &#x5D;

পূর্বের রাজস্ব ও তথ্যপ্রযুক্তি মন্ত্রী রোহান খাউন্টের স্থলাভিষিক্ত হন জেনিফার। তিনি প্রমোদ সাওয়ান্তের মন্ত্রিসভার একমাত্র মহিলা মন্ত্রী ছিলেন এবং তালেগাও আসন থেকে নির্বাচিত প্রথম মহিলা বিধায়ক ছিলেন। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2026)">তথ্যসূত্র প্রয়োজন</span>]]* &#x5D; ২০১৯ সালের জুলাই মাসে ভারতীয় জনতা পার্টিতে যোগদানকারী ভারতীয় জাতীয় কংগ্রেসের দশজন সদস্যের মধ্যে তিনি একজন ছিলেন।

## প্রাথমিক জীবন
জেনিফার মনসেরেটের জন্ম ১৯৭০ সালের ২৪শে মার্চ বোম্বের সান্তাক্রুজে।

## ব্যক্তিগত জীবন
জেনিফার রাজনীতিবিদ এবং গোয়া বিধানসভার তিনবারের সদস্য আতানাসিওর মনসেরেটের সাথে বিবাহিত। এই আতানাসিওর আর একটি নাম হলো বাবুশ মনসেরেট। 

২০১২ সাল থেকে, আতানাসিও এবং জেনিফার গোয়া বিধানসভার প্রথম স্বামী-স্ত্রী দম্পতি হিসেবে কাজ করেছেন। ২০২২ সাল থেকে, গোয়া বিধানসভার অন্যান্য দম্পতিদের মধ্যে রয়েছেন যথাক্রমে ক্যালাঙ্গুট এবং সিওলিম নির্বাচনী এলাকা থেকে নির্বাচিত দম্পতি মাইকেল লোবো ও ডেলাইলা লোবো এবং যথাক্রমে ভালপোই ও পোরেম নির্বাচনী এলাকা থেকে নির্বাচিত দম্পতি বিশ্বজিৎ প্রতাপসিংহ রানে ও দেবিয়া বিশ্বজিৎ রানে। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2026)">তথ্যসূত্র প্রয়োজন</span>]]* &#x5D;

## কমিটি
জেনিফার ২০১২ সালের ৮ আগস্ট থেকে পাবলিক অ্যাকাউন্টস কমিটি এবং আবেদন সংক্রান্ত কমিটির সদস্য।

## তথ্যসূত্র

## বহিঃসংযোগ

* গোয়া বিধানসভার সদস্যরা   

বিষয়শ্রেণী:গোয়া বিধানসভার সদস্য ২০২২-২০২৭
বিষয়শ্রেণী:গোয়া বিধানসভার সদস্য ২০১২-২০১৭
বিষয়শ্রেণী:গোয়ার ভারতীয় জনতা পার্টির রাজনীতিবিদ
বিষয়শ্রেণী:গোয়া বিধানসভার সদস্য ২০১৭-২০২২
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭০-এ জন্ম
ডিমলা উপজেলা মিনি স্টেডিয়াম

**ডিমলা উপজেলা মিনি স্টেডিয়াম** ২০২৩ সালে প্রতিষ্ঠিত, বাংলাদেশের একটি উপজেলা পর্যায়ের স্টেডিয়াম। স্থাপনাটি ডিমলা উপজেলার খগা খড়িবাড়ী ইউনয়নে অবস্থিত। বাংলাদেশের সকল উপজেলায় ক্ষুদ্র পরিসরে (পূর্নাঙ্গ নয়) স্টেডিয়াম নির্মাণ প্রকল্পের আওতায় জাতীয় ক্রীড়া পরিষদ এটির নির্মাণ করে। ডিমলা উপজেলা ক্রীড়া সংস্থা স্থাপনাটির রক্ষণাবেক্ষণ, ক্রীড়া সূচি নিয়ন্ত্রণ ও দেখভাল করে। এটি ফুটবল ও রাগবি সেভেন্স আয়োজনের জন্য পরিচিত।

## ইতিহাস
বাংলাদেশের সকল উপজেলায় খেলাধুলা সচল রাখা ও জেলা স্টেডিয়ামে খেলার চাপ কমানোর জন্য 'শেখ রাসেল মিনি স্টেডিয়াম প্রকল্প' নেওয়া হয়। ২০১৫ সালের ৭ এপ্রিল জাতীয় অর্থনৈতিক পরিষদের নির্বাহী কমিটির অর্থ মঞ্জুর করার পর, জাতীয় ক্রীড়া পরিষদ প্রকল্প বাস্তবায়ন শুরু করে। চার ধাপের এ প্রকল্পের দ্বিতীয় ধাপে ডিমলা উপজেলার স্টেডিয়ামটি নির্মাণ করা হয়।

২০২৩ সালের ২৯ নভেম্বর খগা খড়িবাড়ীতে স্টেডিয়ামের শিলান্যাস করা হয়। কাজের প্রাক্কালিত বাজেট ছিল ৫ কোটি ১১ লাখ ২৬ হাজার টাকা। তবে ৫ কোটি ৮৮ লক্ষ টাকা ব্যয়ে ঠিকাদারি প্রতিষ্ঠান *এমএএস কনসোর্টিয়াম লিমিটেড* নির্মাণ সম্পন্ন করে। ২০১৩ সালের ১৬ নভেম্বর, 'শেখ রাসেল মিনি স্টেডিয়াম' নামে স্থাপনাটির আনুষ্ঠানিক উদ্বোধন করা হয়। ২০২৫ সালের ১২ ফেব্রুয়ারি, বাংলাদেশের সকল মিনি স্টেডিয়ামের নাম উপজেলার নামে করা হলে, এটির নাম পরিবর্তন হয়ে 'ডিমলা উপজেলা মিনি স্টেডিয়াম' করা হয়। 

## অবকাঠামো
স্টেডিয়ামের মাঠ আয়তাকার মাঠের পাশাপাশি তিন তলা প্যাভিলিয়ন আছে, যেখানে একটি কার্যালয় কক্ষ এবং পাঁচ ধাপ বিশিষ্ট ১০০ ফুট দৈর্ঘ্যের তিনটি সাধারণ গ্যালারি আছে, যা ১০০০ দর্শক ধারণ করতে পারে।

## ব্যবহার
স্টেডিয়াম নির্মাণের আগে এমাঠ হেলিকপ্টার অবতরণের জন্য ব্যবহার হতো। উদ্বোধের পর থেকে এটি ফুটবল ও রাগবি খেলার আয়োজস্থল হিসেবে পরিচিত। 

নারীদের ফুটবল প্রীতি ম্যাচ দিয়ে স্টেডিয়ামে ২০২৪ সালের ১ মার্চ হতে খেলা চালু হয়। ২০২৫ সালের নভেম্বরে ডিমলা উপজেলা আন্তঃ ইউনিয়ন ফুটবল প্রতিযোগিতা উল্লেখযোগ্য। ২০২৫ সালের ২৬-২৭ সেপ্টেম্বর, 'তারুণ্যের উৎসব' উপলক্ষ্যে পুরুষদের রাগবি সেভেন্স কাপ আয়োজিত হয়েছে। 

## তথ্যসূত্র

বিষয়শ্রেণী:২০২৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের স্টেডিয়াম
বিষয়শ্রেণী:নীলফামারী জেলার ক্রীড়া অনুষ্ঠানস্থল
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের রাগবি মাঠ
বিষয়শ্রেণী:ডিমলা উপজেলা
বিষয়শ্রেণী:খগা খড়িবাড়ী ইউনিয়ন
লিওন ও ক্যাস্টিলের ষষ্ঠ আলফনসো

**ষষ্ঠ আলফনসো** (১ জুলাই ১১০৯), যাকে **সাহসী** (*El Bravo*) বা **বীর** উপাধি দেওয়া হয়েছিল, তিনি ছিলেন লিওনের (১০৬৫১১০৯), গ্যালিসিয়ার (১০৭১১১০৯), এবং ক্যাস্টিলের (১০৭২১১০৯) রাজা।

১০৮৫ সালে টোলেডো জয়ের পর, আলফনসো নিজেকে  (টোলেডোর, এবং স্পেনের ও গ্যালিসিয়ার পরম বিজয়ী রাজা) হিসেবে ঘোষণা করেন। এই বিজয় এবং সেই সাথে এল সিড কর্তৃক ভ্যালেন্সিয়া দখল লিওনিজ ও ক্যাস্টিলিয়ান রাজ্যের ভূখণ্ড এবং প্রভাব ব্যাপকভাবে বিস্তৃত করেছিল। তবে এটি একই সাথে একটি আলমোরাভিদ আক্রমণের পথ প্রশস্ত করে দেয়, যা প্রতিরোধ করতে আলফনসোকে তার রাজত্বের অবশিষ্ট সময় ব্যয় করতে হয়েছিল।

লিওনিজ এবং ক্যাস্টিলিয়ান বাহিনী সাকরাজাস (১০৮৬), কনসুয়েগ্রা (১০৯৭) এবং উকলেস (১১০৮)-এর যুদ্ধে শোচনীয় পরাজয়ের সম্মুখীন হয়। শেষোক্ত যুদ্ধে তার একমাত্র পুত্র এবং উত্তরাধিকারী সানচো আলফনসেজ মৃত্যুবরণ করেন। ফলস্বরূপ ভ্যালেন্সিয়া পরিত্যক্ত হলেও টোলেডো তার সম্প্রসারিত সাম্রাজ্যের অংশ হিসেবেই থেকে যায়, যা তিনি তার কন্যার হাতে তুলে দিয়েছিলেন।
মিজিয়ান মাওলিদা

**মিজিয়ান মাওলিদা** (, ; জন্ম: ১৪ ফেব্রুয়ারি ১৯৯৯) হলেন একজন ফরাসি–কমোরীয় পেশাদার ফুটবল খেলোয়াড়। তিনি বর্তমানে সৌদি ক্লাব আল খলুদ এবং কোমোরোস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০১৫ সালে, মাওলিদা ফ্রান্স অনূর্ধ্ব-১৬ দলের হয়ে খেলার মাধ্যমে ফ্রান্সের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৩ সালে কোমোরোসের হয়ে আন্তর্জাতিক পর্যায়ে অভিষেক করেছেন; কোমোরোসের জার্সি গায়ে তিনি এপর্যন্ত ১৭ ম্যাচে ৫টি গোল করেছেন।

## প্রারম্ভিক জীবন
মিজিয়ান মাওলিদা ১৯৯৯ সালের ১৪ই ফেব্রুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাওলিদা ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ৩১শে মার্চ তারিখে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

২০২৩ সালের ১৭ই নভেম্বর তারিখে, ২৪ বছর, ৯ মাস ও ৩ দিন বয়সে, ডান পায়ে ফুটবল খেলায় পারদর্শী মাওলিদা মধ্য আফ্রিকান প্রজাতন্ত্রের বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে কোমোরোসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, যেখানে তিনি ১৭ নম্বর জার্সি পরিধান করেছিলেন; ম্যাচটি ৪–২ গোলে ড্র হয়েছিল। কোমোরোসের হয়ে অভিষেকের বছরে মাওলিদা সর্বমোট ২ ম্যাচে ২টি গোল করেছেন।

মাওলিদা মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য স্তেফানো কুসিনের অধীনে প্রকাশিত কোমোরোস দলে স্থান পেয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি ফুটবলার
বিষয়শ্রেণী:কমোরীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:আল খলুদ ক্লাবের খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:কোমোরোসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
আবদুল্লাহ ইবনে মুগাফফাল

**আব্দুল্লাহ ইবনে মুগাফ্ফাল** (; মৃ. ৬০ হিজরি) ছিলেন নবি মুহাম্মদের একজন সাহাবী। তিনি সেই সাহাবিদের একজন ছিলেন, যারা বাইয়াতে রিদওয়ানে উপস্থিত ছিলেন, যেখানে তিনি অন্যান্য সাহাবিদের সাথে নবির প্রতি আনুগত্যের শপথ করেন। তিনি প্রথমে মদিনায় বসবাস করতেন এবং এরপর বসরায় চলে যান। সেখানে তিনি প্রধান মসজিদের কাছে একটি ছোট বাড়ি তৈরি করে বসবাস করতেন। তিনি ৭০ হিজরি সনে বসরাতেই মৃত্যুবরণ করেন।  

## জীবনী
তিনি আইয়ামে জাহেলিয়ায় মদিনায় জন্ম গ্রহণ করেন। আবদুল্লাহ ইবনে মুগাফফাল নাম ছাড়াও তিনি *আবু জিয়াদ*, *আবু আব্দুর রহমান* ও *আবু সাঈদ* উপনামেও পরিচিত ছিলেন। তার পূর্ণনাম হলো *আবু জিয়াদ আবদুল্লাহ ইবনে মুগাফ্‌ফাল ইবনে আব্দে নহম ইবনে আফিফ ইবনে আস্হাম ইবনে রাবিয়াহ ইবনে আদ্দা ইবনে আদি ইবনে ছালাবা ইবনে যুয়াইব ইবনে সাদ ইবনে আদ্দা ইবনে উসমান ইবনে আমর আল-মুযানি*। তার বেশ কয়েকজন সন্তান ছিলেন, যাদের মধ্যে সাইদ ও জিয়াদ মদিনার উল্লেখযোগ্য সাহাবিদের অন্তর্ভুক্ত ছিলেন। তিনি ৬০ অথবা ৬১ হিজরিতে বসরায় ইন্তেকাল করেন এবং মৃত্যুর পূর্বে তিনি আবু বারজা আল-আসলামিকে তার জানাজার নামাজ পড়ানোর জন্য অনুরোধ করে যান।

ইবনে আবদুল বার বর্ণনা করেন, মাদায়িনি মুবারক ইবনে ফুযালার সূত্রে মুয়াবিয়া বিন কুররা থেকে উল্লেখ করেন যে, মুসলিম বাহিনীর তুস্তুর নগরী বিজয়ের দিন তুস্তুর নগরীর দরজা দিয়ে সর্বপ্রথম যিনি প্রবেশ করেন, তিনি আবদুল্লাহ ইবনে মুগাফ্‌ফাল আল-মুযানী ছিলেন। আরো বর্ণিত হয়েছে যে, তিনি নিজে বলেন, আমি সেই গাছের একটি ডাল ধরে দাঁড়িয়েছিলাম, যার নিচে আল্লাহর রাসুলের কাছে বাইয়াত গ্রহণ করা হয়েছিল; আমরা তাঁর কাছে এই মর্মে অঙ্গীকার করেছিলাম যে, আমরা কখনো পলায়ন করব না। অন্য এক বর্ণনায় তিনি বলেন, আমি সেই ব্যক্তিদের একজন ছিলাম, যারা আল্লাহর রাসুলের খুতবা প্রদানকালে তাঁর মুখমণ্ডলের সামনে ঝুঁকে থাকা গাছের ডালপালা সরিয়ে দিতাম।

ইমাম বুখারি বলেন, “তিনি সাহাবি ছিলেন; বসরায় বসবাস করতেন। তিনি তাবুকের যুদ্ধের সময় ‘বুক্কাউন’ সাহাবিদের অন্তর্ভুক্ত ছিলেন। তিনি বাইয়াতে রিদওয়ানে অংশগ্রহণ করেন। তিনি সেই দশজন সাহাবির একজন, যাদের উমর ইবনুল খাত্তাব বসরাবাসীদের ইসলামি জ্ঞান শিক্ষা দেওয়ার জন্য প্রেরণ করেছিলেন। তিনি তুস্তুর নগরীতে প্রবেশকারী প্রথম ব্যক্তিও ছিলেন।

হাসান বসরি বলেন: “আবদুল্লাহ ইবনে মুগাফ্‌ফাল ছিলেন সেই দশজন সাহাবির একজন, যাদের উমর ইবনুল খাত্তাব আমাদের কাছে পাঠিয়েছিলেন, যাতে তারা মানুষকে ধর্মীয় জ্ঞান শিক্ষা দেন"।

তার সূত্রে ইমাম বুখারি, ইমাম মুসলিম ইবনে হাজ্জাজ, আবু দাউদ, ইমাম তিরমিজি, ইমাম নাসায়ী, ইবনে মাজাহ প্রমুখ মুহাদ্দিস হাদিস বর্ণনা করেছেন। এছাড়াও সরাসরি তার থেকে বর্ণনা গ্রহণ করেছেন হাসান বসরি, ইবনে বুরাইদা, সাদ ইবনে জুবায়ের, মুয়াবিয়া ইবনে কুররা, হুমাইদ ইবনে হিলাল প্রমুখ।

## আরো দেখুন

* বাইয়াতে রিদওয়ান
* আল বুক্কাউন 
* সাহাবিদের তালিকা

## তথ্যসূত্র
বিষয়শ্রেণী:সাহাবা
বিষয়শ্রেণী:৭ম শতাব্দীতে মৃত্যু
রামনগর চৌধুরী বাড়ি জামে মসজিদ

**রামনগর চৌধুরী বাড়ি জামে মসজিদ (Ramnagor Chowdhury Bari Jame Masjid)** বাংলাদেশের ফেনী জেলার দাগনভূঞা উপজেলার রামনগর গ্রামে অবস্থিত একটি ঐতিহাসিক জামে মসজিদ। ধারণা করা হয়, আনুমানিক ১৭৬০ খ্রিস্টাব্দে এটি প্রতিষ্ঠিত হয়। মসজিদটি স্থানীয় মুসলিম সম্প্রদায়ের একটি গুরুত্বপূর্ণ ধর্মীয় কেন্দ্র এবং ঐতিহাসিক স্থাপনা হিসেবে পরিচিত।

## ইতিহাস
মরহুম ইয়াকুব আলী চৌধুরী আনুমানিক ১৭৬০ দশকে এই মসজিদটি প্রতিষ্ঠা করে। তার পিতা মরহুম মো:জয়নুদ্দিন ভুঁইয়া একজন ধর্মপ্রান ব্যক্তি যিনি সূদুর ইয়েমেন হতে ইসলাম প্রচারের উদ্দ্যেশ্যে এই অঞ্চলে আগমন করেন। তাঁর বংশধররা পরবর্তীকালে ব্রিটিশদের থেকে “চৌধুরী” উপাধি লাভ করেন, যারমধ্যে উল্লেখযোগ্য ব্যক্তিবর্গ- হামিদুল হক চৌধুরী, জহুর হোসেন চৌধুরী এবং  সাবের হোসেন চৌধুরী প্রমুখ । এই মসজিদটি একাধিকবার সংস্কার করা হয়েছে; সর্বশেষ উল্লেখযোগ্য সংস্কার ৯০-এর দশকের শেষভাগে কর্ণফুলী গ্রুপ এর প্রতিষ্ঠাতা মরহুম হেদায়েত হোসেন চৌধুরীর প্রত্যক্ষ তত্ত্বাবধানে সম্পন্ন হয়।

## স্থাপত্য
মসজিদটি ঐতিহ্যবাহী মোঘল স্থাপত্যশৈলীতে নির্মিত। মূল কাঠামো ইট ও চুন-সুরকির নির্মাণরীতিতে গড়ে উঠেছিল বলে জানা যায়। পরবর্তীকালে আধুনিক উপকরণ ব্যবহারের মাধ্যমে পূর্ণ সংস্কার করা হয়েছে।

## গুরুত্ব
ঐতিহাসিক গুরুত্ব, ধর্মীয় কার্যক্রম এবং স্থানীয় ঐতিহ্যের ধারক হিসেবে মসজিদটি গুরুত্বপূর্ণ। এটি জেলা প্রশাসনের তালিকায় উল্লেখিত একটি দর্শনীয় স্থান।

## গুরুত্বপূর্ণ ব্যক্তিবর্গ
মসজিদ প্রতিষ্ঠালগ্ন থেকে অদ্যাবদি এর পরিচালনায় গুরুত্বপূর্ণ ব্যক্তিবর্গ:
* মরহুম হেদায়েত হোসেন চৌধুরী (হিরু মিয়া)
* মরহুম হামিদুল হক চৌধুরী
* মরহুম জহুর হোসেন চৌধুরী 
* মরহুম সাঈদ হোসেন চৌধুরী
* জনাব সাবের হোসেন চৌধুরী
* জনাব আফজাল হোসেন চৌধুরী

## আরও দেখুন
* ফেনী জেলা
* দাগনভূঞা উপজেলা
* বাংলাদেশের মসজিদের তালিকা

## বাইরের লিঙ্ক
* সাবের হোসেন চৌধুরীর অফিসিয়াল ওয়েবসাইট

*ফেইসবুক পেইজ

## তথ্যসূত্র
মাকিল ইবনে ইয়াসার

**মাকিল ইবনে ইয়াসার (**আরবি**:** معقل بن يسار) ছিলেন নবি মুহাম্মাদের একজন সাহাবি, যিনি তাঁর থেকে অসংখ্য হাদিস বর্ণনা করেছেন। তাঁর পূর্ণনাম হলো *মাকিল ইবনে ইয়াসার ইবনে আব্দুল্লাহ ইবনে মু’আব্বার ইবনে হারাক ইবনে লাই ইবনে কা’ব ইবনে আব্দ ইবনে সাওর ইবনে হুযমা ইবনে লাতিম ইবনে উসমান ইবনে আমর ইবনে উদ ইবনে ইলিয়াস ইবনে মুদার আল-মুজানি আল-বাসরী*। তিনি বাইয়াতে রিদওয়ানে অংশগ্রহণকারী সাহাবিদের একজন ছিলেন এবং তিনি নবি থেকে অসংখ্য  হাদিস বর্ণনা করেছেন। তিনি হুদায়বিয়ার সন্ধির আগে ইসলাম গ্রহণ করেন। দ্বিতীয় খলিফা উমর ইবনুল খাত্তাব তাকে বসরার শাসক নিযুক্ত করেন। তিনিই উমরের নির্দেশে বসরায় মাকিল খাল খনন করেন, তাই এটি তারই নামে পরিচিত লাভ করে। তিনি আগে মদিনায় বাস করতেন এবং পরবর্তীতে তিনি বসরায় বসতি স্থাপন করেন। সেখানে তিনি একটি বাড়ি তৈরি করেন এবং মুয়াবিয়া ইবনে আবি সুফিয়ানের খেলাফতের সময় সেখানেই মারা যান।

## হাদিস বর্ণনা
তিনি নবি মুহাম্মাদ ও সাহাবি নুমান ইবনে মুকাররিন আল-মুযানি থেকে হাদিস বর্ণনা করেছেন। তাঁর কাছ থেকে হাদিস বর্ণনা করেছেন: ইমরান ইবনে হুসাইন, হাসান আল-বাসরি, আবুল মুলাইহ ইবনে উসামাহ, মুয়াবিয়া ইবনে কুররা আল-মুযানী, আলকামা ইবনে আবদুল্লাহ মুযানি, আবু উসমান আন-নাহদি, আমর ইবনে মাইমুন প্রমুখ। তাঁর সূত্রে বর্ণিত হাদিসসমূহ সহীহ বুখারী, সহীহ মুসলিম এবং চারটি সুন্নান গ্রন্থেও সংকলিত হয়েছে। 

**তাঁর সূত্রে বর্ণিত উল্লেখযোগ্য কয়েকটি হাদিস** 

মাকিল ইবনে ইয়াসার থেকে বর্ণিত, তিনি বলেন: “আমি আল্লাহর রাসুলের মাথার উপর একটি গাছের ডাল হাতে তুলে ধরে দাঁড়িয়েছিলাম। তখন আমরা তাঁর কাছে এই কথার উপর বাইয়াত গ্রহণ করি যে, আমরা কখনো পলায়ন করব না। আমরা তাঁর কাছে মৃত্যুর উপর বাইয়াত করিনি। আমরা [বর্ণনাকারী] তাঁকে জিজ্ঞেস করলাম, ‘আপনারা কতজন ছিলেন?’ তিনি বললেন, ‘এক হাজার চারশ জন’”।

হাসান আল-বাসরি থেকে বর্ণিত, তিনি বলেন: “উবাইদুল্লাহ ইবনে যিয়াদ মা‘কিল ইবন ইয়াসারকে তাঁর সেই অসুস্থতার সময় তাঁকে দেখতে আসেন, যে অসুস্থতায় তিনি মৃত্যুবরণ করেন। তখন মাকিল বলেন: ‘আমি তোমাকে একটি হাদিস শোনাব। যদি আমার বেঁচে থাকার আশা থাকত, তবে আমি তোমাকে এটি বলতাম না। আমি আল্লাহর রসুলকে বলতে শুনেছি: “যে বান্দাকে আল্লাহ কোনো জাতির উপর কর্তৃত্ব বা দায়িত্ব অর্পণ করেন, সে যদি এই অবস্থায় মারা যায় যে, মৃত্যুর সময় সে তার প্রজাদের প্রতি প্রতারণায় লিপ্ত ছিল, তাহলে আল্লাহ তার জন্য জান্নাত হারাম করে দিবেন।””

## মৃত্যু
তিনি মুয়াবিয়া ইবনে আবি সুফিয়ানের খিলাফতের সময় বসরা নগরীতে মৃত্যুবরণ করেন। তবে কেউ কেউ বলেন যে, তিনি ইয়াজিদ ইবনে মুয়াবিয়ার শাসনামলে মারা যান। ইমাম ইবনে কাসির তাঁকে ৫০ হিজরি সনে মৃত্যুবরণকারী ব্যক্তিদের তালিকায় উল্লেখ করেছেন।

## আরো দেখুন

* বাইয়াতে রিদওয়ান
* আল বুক্কাউন
* সাহাবিদের তালিকা

## তথ্যসূত্র
বিষয়শ্রেণী:সাহাবা